
Akut szívelégtelenséget követő rapid terápiaoptimalizáció vizsgálata a DEKK Kardiológiai Klinikán

Kulcsszavak: akut szívelégtelenség, rapid terápiaoptimalizáció,
Bevezetés: Az akut szívelégtelenség (ASzE) hospitalizációt követő időszaka kiemelkedő jelentőségű, ugyanis magas egy éves rehospitalizációs ráta és mortalitás jellemzi. A STRONG-HF vizsgálat eredményei alátámasztják, hogy az intenzív, gyors terápiaoptimalizálás biztonságos és hatékony az akut dekompenzált szívelégtelenségben szenvedők számára, valamint jelentős mértékben csökkenti a 90 napon belüli halálozást és rehospitalizációt, továbbá javítja a betegek életminőségét.
Célitűzés: A DEKK Kardiológiai és Szívsebészeti Klinikán 2024. január 1. és december 31. között ASzE miatt kezelt betegek rapid terápiaoptimalizációjának, a releváns klinikai és laboratóriumi paramétereinek vizsgálata a STRONG-HF tanulmány alapján.
Módszerek: Hat hetes titrálási periódus során vizsgáltuk a betegségmódosító négyes gyógyszeres kezelés (QT), azaz az ARNI/ACEI/ARB, BB, MRA és SGLT2i bevezetését és titrálását, továbbá heti rendszerességgel követtük a betegek szisztolés és diasztolés vérnyomás és pulzus értékeit. Laboratóriumi paraméterek közül az NT-proBNP, kálium és vesefunkciós paraméterek kerültek vizsgálatra, továbbá az egészségállapot felmérése céljából Kansas City Kardiomiopátia kérdőívet (KCCQ) töltöttünk ki hazabocsátáskor és a titrálási periódus végén.
Eredmények: A vizsgált 15 fős betegpopuláció (életkor: 57,7±14 év, 11 férfi, 4 nő, etiológia: 13 non-iszkémiás, 2 iszkémiás) mindegyike csökkent ejekciós frakciójú SzE beteg (10 de novo, 5 krónikus SzE akut dekompenzációval). A BKEF 25,7±8,4%-nak adódott. A titrálási periódus végére 14 (93%) beteg esetében sikerült elérni maximális dózisú QT-t és jelentős javulás volt megfigyelhető a NYHA stádiumban és a KCCQ-ban (81,8±15 vs. 55,9±7 pont, pKonklúzió/következtetés: A rapid terápiaoptimalizáció a stratégiai gyógyszerek feltitrálása szoros után követés mellett kivitelezhető, biztonságos, mely eredményeként a betegek életminősége, prognózisa javul.



